Lleoliad Polisi a Thystiolaeth ar gyfer Hyfforddi Doethurol

|  |  |
| --- | --- |
| **Prosiect** | |
| **Teitl:** Cynefinoedd Pysgod Hanfodol Morol | |
| **Disgrifiad (uchafswm o 250 o eiriau):** Click or tap here to enter text.  Mae angen i Cyfoeth Naturiol Cymru ddeall Cynefin Pysgod Hanfodol (CPH) yn well er mwyn darparu cyngor cyfannol ar gadwraeth natur. Mae CPH wedi'i ddiffinio'n ddiweddar mewn gwaith gan Natural England fel *"cynefin neu ardal yn ôl ei briodoleddau ffisigocemegol (e.e. is-haenau, ansawdd dŵr, paramedrau dŵr, cyflymder cerrynt), priodoleddau biolegol (e.e. fflora amlwg fel gwelyau cyrs neu forfeydd heli, argaeledd rhywogaethau ysglyfaethus penodol), a lleoliad daearyddol, sy'n ofynnol ar gyfer goroesiad neu les rhywogaeth mewn perthynas â bridio, silio, bwydo neu dyfu i aeddfedrwydd."*  Bydd yr ymgeisydd llwyddiannus yn nodi, coladu, adolygu a dadansoddi ymchwil a data perthnasol i gynhyrchu adroddiad ar CPH un rhywogaeth o bysgod yng Nghymru. Bydd yr adroddiad yn adeiladu ar fethodolegau CPH presennol a ddatblygwyd gan y Sefydliad Rheoli Morol, Natural England a NatureScot ac yn cynnwys mapiau a/neu allbynnau GIS o leoliad CPHau ar gyfer y rhywogaeth yng Nghymru. Gwaddol y lleoliad fydd datblygu proses a fformat y gellir eu dyblygu i gynhyrchu adroddiadau CPH ychwanegol ar rywogaethau eraill.  Er y gellir cael rhywfaint o drafodaeth am y rhywogaethau a astudir, mae Cyfoeth Naturiol Cymru wedi nodi’r pennog *Clupea harengus* fel rhywogaeth sydd yn addas o bosib. Mae hyn oherwydd ei bod o bwys o ran masnach, cadwraeth, ecosystemau a diwylliant/treftadaeth yn nyfroedd Cymru, yn destun gwaith ymchwil diweddar ac mae’n hysbys fod rhai cyfnodau bywyd yn ffafrio cynefinoedd ac amodau penodol ar wely'r môr ac yn y golofn ddŵr. Fodd bynnag, dylai'r gwaith osgoi dyblygu'r dulliau presennol o asesu addasrwydd cynefinoedd ar gyfer y pennog; yn hytrach, dylai ymestyn neu wella’r dulliau hyn. | |
| **Manylion** | |
| **Sgiliau sydd eu hangen:** | Adolygiadau o dystiolaeth/llenyddiaeth, dadansoddi data, GIS, awduro technegol/ysgrifennu adroddiadau. |
| **Allbynnau disgwyliedig:** | Adolygiad o dystiolaeth, adroddiad tystiolaeth, mapio CPH ar gyfer un rhywogaeth gan ddefnyddio GIS. |
| **Sefydliad sy’n lletya:** | Cyfoeth Naturiol Cymru |
| **Hyd a fformat (llawnamser/rhan-amser):** | Llawnamser am 3 mis (neu er enghraifft 0.5FTE am 6 mis) |
| **Cyfleoedd datblygu:** | Mae'r lleoliad yn gyfle i weld sut mae Cyfoeth Naturiol Cymru yn gweithredu a deall y broses o wneud penderfyniadau sy'n seiliedig ar dystiolaeth yng nghyd-destun amgylchedd Cymru. Bydd deiliad y swydd yn gweithio mewn tîm diddorol ac amrywiol, a bydd ei gyfraniadau at fynd i'r afael â'r argyfyngau natur a hinsawdd yn cael eu gwerthfawrogi'n fawr.  Bydd disgwyl i ddeiliad y swydd weithio'n annibynnol o fewn paramedrau a chanllawiau a ddarperir gan Cyfoeth Naturiol Cymru. Gan weithio'n agos gydag ystod eang o gydweithwyr, bydd yr ymgeisydd llwyddiannus yn meithrin perthnasoedd gwaith gwerthfawr, yn ehangu ei wybodaeth am y sector hwn, ac yn gwella ei sgiliau trosglwyddadwy presennol.  Bydd y myfyriwr yn ymuno â thîm sy'n rheoli ystod amrywiol o raglenni ac yn darparu cymorth technegol a chynghori yn ein cyfarwyddiaeth Gweithredol a’n cyfarwyddiaeth Tystiolaeth, Polisi a Thrwyddedu.  Mae hwn yn gyfle gwych i ddeall sut y defnyddir ymchwil a thystiolaeth i lywio penderfyniadau. Gyda chymorth ei oruchwyliwr yn CNC, bydd disgwyl i'r myfyriwr gymryd cyfrifoldeb am reoli a chyflawni ymrwymiadau gwaith yn ystod cyfnod y lleoliad. |
| **Lleoliad ac amgylchedd gwaith:** | Hyblyg o fewn y DU, gan gynnwys gweithio gartref |
| **Dyddiad dechrau:** | Cyn gynted â phosib |
| **Meini prawf ymgeisio** | Dim ond gan fyfyrwyr cofrestredig sydd o fewn ei gyfnod a ariennir y gall Cyfoeth Naturiol Cymru (CNC) dderbyn ceisiadau i'r rhaglen leoliadau ar gyfer myfyrwyr PhD.  Rhaid i bob ymgeisydd geisio cymeradwyaeth ei oruchwyliwr academaidd cyn ymgeisio. |
| **Cyllid** | |
| Bydd y lleoliad yn cael ei ariannu gan CNC a bydd yn cyfateb i gyflog PhD presennol yr UKRI. Nod y broses dalu yw ategu strwythurau talu prifysgolion ar gyfer myfyrwyr PhD, h.y. mae CNC yn talu'r brifysgol a throsglwyddir yr arian i gyfrif y myfyriwr. Er mwyn osgoi oedi o ran derbyn taliadau, yr opsiwn gorau yw i beidio oedi tâl PhD y myfyriwr yn ystod y lleoliad a'i fod, yn hytrach, yn parhau a bod CNC yn ad-dalu'r brifysgol am yr amser nad yw'r myfyriwr yn gwneud gwaith ymchwil. Noder: nid ydym yn talu myfyrwyr yn uniongyrchol. | |
| **Cyswllt – ar gyfer ymholiadau** | |
| **Enw:** | Alexander Scorey |
| **E-bost:** | Alexander.scorey@cyfoethnaturiolcymru.gov.uk |
| **Ffôn:** | 0300 065 4587 |
| **Proses ymgeisio** | Cyflwynwch y ffurflen cyfle cyfartal, eich CV a llythyr eglurhaol byr, yn esbonio pam eich bod yn addas ar gyfer y lleoliad hwn i Lleoliadau@cyfoethnaturiolcymru.gov.uk.  NODER: Rhaid i bob ymgeisydd gadarnhau ei fod wedi cael caniatâd i adael ei astudiaethau am y tro gan ei oruchwyliwr academaidd.  Os oes gennych nam neu gyflwr iechyd, neu os ydych yn defnyddio Iaith Arwyddion Prydain ac angen trafod addasiadau rhesymol ar gyfer unrhyw ran o'r rhaglen leoli, neu os hoffech drafod sut y byddwn yn eich cefnogi er mwyn i chi lwyddo, cysylltwch â lleoliadau@cyfoethnaturiolcymru.gov.uk cyn gynted â phosibl i drafod eich gofynion ac unrhyw gwestiynau sydd gennych. |